OpenLLM-France/wikimedia huggingface dataset:
# Swing, la vida d'un secret

Swing, la vida d'un secret és una pel·lícula espanyola de comèdia dramàtica de 2020 escrita i dirigida per Miguel Ángel Font Bisier. És protagonitzada per Jaime Pujol, Paula Braguinsky, Cristina Perales, Guille Zavala i Jorge Motos. Representa el debut de Miguel Ángel Font com a director d'un llargmetratge. Produïda per Digital Cine Media i When Lights Are Low, està gravada en valencià. Es va rodar el novembre de 2019 durant quinze dies.

## Sinopsi

La Judith decideix anar amb el seu xicot a un club d'intercanvi de parelles, cosa que provoca una sèrie d'esdeveniments que posaran al descobert els secrets més profunds de la seva família.

## Repartiment

* Jaime Pujol (Víctor)
* Paula Braguinsky (Judith)
* Cristina Perales (Ana)
* Guille Zavala (Raul)
* Jorge Motos (Daniel)
* Pablo Vidal (Jordi)
* Paco Luna (David)
* Miquel Mateu (Juan)
* Rocío Gama (María)
* Patty Bonet (Chica)
* Emmanuele Barbieux (Niña Judith)

## Referències

* ↑ «Miguel Ángel Font Bisier roda a Massarojos ‘Swing: la vida d’un secret’, en què participa À Punt». À Punt, 25-11-2019. [Consulta: 3 juliol 2022].
* ↑ «'Swing!', el debut fílmico de Miguel Ángel Font con música valenciana e inclusiva» (en castellà). El Periódico de Aquí. [Consulta: 3 juliol 2022].
* ↑ «Swing, la vida de un secreto». ICAA. [Consulta: 3 juliol 2022].
* 1 2 «Miguel Ángel Font Bisier rueda su primer largometraje, 'Swing: La vida de un secreto'» (en castellà). Culturplaza. [Consulta: 3 juliol 2022].
# Taula de multiplicar

En matemàtiques una taula de multiplicar és una taula matemàtica que s'utilitza per definir una operació multiplicació per a un sistema algebraic.
La taula de multiplicació decimal s'ensenya arreu del món com a part de l'aritmètica elemental, ja que senta les bases per a operacions aritmètiques en el sistema decimal. Normalment es memoritza fins al 9 × 9.
| × | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| 1 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| 2 | 2 | 4 | 6 | 8 | 10 | 12 | 14 | 16 | 18 | 20 | 22 | 24 | 26 | 28 | 30 | 32 | 34 | 36 | 38 | 40 |
| 3 | 3 | 6 | 9 | 12 | 15 | 18 | 21 | 24 | 27 | 30 | 33 | 36 | 39 | 42 | 45 | 48 | 51 | 54 | 57 | 60 |
| 4 | 4 | 8 | 12 | 16 | 20 | 24 | 28 | 32 | 36 | 40 | 44 | 48 | 52 | 56 | 60 | 64 | 68 | 72 | 76 | 80 |
| 5 | 5 | 10 | 15 | 20 | 25 | 30 | 35 | 40 | 45 | 50 | 55 | 60 | 65 | 70 | 75 | 80 | 85 | 90 | 95 | 100 |
| 6 | 6 | 12 | 18 | 24 | 30 | 36 | 42 | 48 | 54 | 60 | 66 | 72 | 78 | 84 | 90 | 96 | 102 | 108 | 114 | 120 |
| 7 | 7 | 14 | 21 | 28 | 35 | 42 | 49 | 56 | 63 | 70 | 77 | 84 | 91 | 98 | 105 | 112 | 119 | 126 | 133 | 140 |
| 8 | 8 | 16 | 24 | 32 | 40 | 48 | 56 | 64 | 72 | 80 | 88 | 96 | 104 | 112 | 120 | 128 | 136 | 144 | 152 | 160 |
| 9 | 9 | 18 | 27 | 36 | 45 | 54 | 63 | 72 | 81 | 90 | 99 | 108 | 117 | 126 | 135 | 144 | 153 | 162 | 171 | 180 |
| 10 | 10 | 20 | 30 | 40 | 50 | 60 | 70 | 80 | 90 | 100 | 110 | 120 | 130 | 140 | 150 | 160 | 170 | 180 | 190 | 200 |
| 11 | 11 | 22 | 33 | 44 | 55 | 66 | 77 | 88 | 99 | 110 | 121 | 132 | 143 | 154 | 165 | 176 | 187 | 198 | 209 | 220 |
| 12 | 12 | 24 | 36 | 48 | 60 | 72 | 84 | 96 | 108 | 120 | 132 | 144 | 156 | 168 | 180 | 192 | 204 | 216 | 228 | 240 |
| 13 | 13 | 26 | 39 | 52 | 65 | 78 | 91 | 104 | 117 | 130 | 143 | 156 | 169 | 182 | 195 | 208 | 221 | 234 | 247 | 260 |
| 14 | 14 | 28 | 42 | 56 | 70 | 84 | 98 | 112 | 126 | 140 | 154 | 168 | 182 | 196 | 210 | 224 | 238 | 252 | 266 | 280 |
| 15 | 15 | 30 | 45 | 60 | 75 | 90 | 105 | 120 | 135 | 150 | 165 | 180 | 195 | 210 | 225 | 240 | 255 | 270 | 285 | 300 |
| 16 | 16 | 32 | 48 | 64 | 80 | 96 | 112 | 128 | 144 | 160 | 176 | 192 | 208 | 224 | 240 | 256 | 272 | 288 | 304 | 320 |
| 17 | 17 | 34 | 51 | 68 | 85 | 102 | 119 | 136 | 153 | 170 | 187 | 204 | 221 | 238 | 255 | 272 | 289 | 306 | 323 | 340 |
| 18 | 18 | 36 | 54 | 72 | 90 | 108 | 126 | 144 | 162 | 180 | 198 | 216 | 234 | 252 | 270 | 288 | 306 | 324 | 342 | 360 |
| 19 | 19 | 38 | 57 | 76 | 95 | 114 | 133 | 152 | 171 | 190 | 209 | 228 | 247 | 266 | 285 | 304 | 323 | 342 | 361 | 380 |
| 20 | 20 | 40 | 60 | 80 | 100 | 120 | 140 | 160 | 180 | 200 | 220 | 240 | 260 | 280 | 300 | 320 | 340 | 360 | 380 | 400 |

## Vegeu també

* Algorisme de multiplicació
* Quadrat vèdic
# Tapacul de Diamantina

El tapacul de Diamantina (Scytalopus diamantinensis) és una espècie d'ocell de la família dels rinocríptids (Rhinocryptidae).

## Hàbitat i distribució

Habita el sotabosc de boscos madurs i vegetació secundària a la Chapada Diamantina, al centre de l'Estat de Bahia, al Brasil oriental.

## Referències

* ↑ «Tapacul de Diamantina». Cercaterm. TERMCAT, Centre de Terminologia. Rev. 10/06/2021(català)
# Tapacul de Junín

El tapacul de Junín (Scytalopus gettyae) és una espècie d'ocell de la família dels rinocríptids (Rhinocryptidae).

## Hàbitat i distribució

Habita la vegetació secundària baixa i espesa de Junín, al Perú central.

## Referències

* ↑ «Tapacul de Junín». Cercaterm. TERMCAT, Centre de Terminologia. Rev. 10/06/2021(català)
# Taylorsville (Kentucky)

Taylorsville és una població dels Estats Units a l'estat de Kentucky. Segons el cens del 2008 tenia 4.745 habitants.

## Demografia

Segons el cens del 2000, Taylorsville tenia 1.009 habitants, 427 habitatges, i 234 famílies. La densitat de població era de 533,7 habitants/km².
Dels 427 habitatges en un 28,1% hi vivien nens de menys de 18 anys, en un 34,2% hi vivien parelles casades, en un 18,7% dones solteres, i en un 45% no eren unitats familiars. En el 40,7% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,83.
Per edats la població es repartia de la següent manera: un 21,5% tenia menys de 18 anys, un 9,9% entre 18 i 24, un 25,2% entre 25 i 44, un 19,7% de 45 a 60 i un 23,7% 65 anys o més.
L'edat mediana era de 41 anys. Per cada 100 dones de 18 o més anys hi havia 67,1 homes.
La renda mediana per habitatge era de 19.271$ i la renda mediana per família de 30.000$. Els homes tenien una renda mediana de 24.643$ mentre que les dones 22.321$. La renda per capita de la població era de 12.451$. Entorn del 27,3% de les famílies i el 30,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Taylorsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Taylorsville». American Fact Finder. Oficina del Cens dels Estats Units, 12-01-2010.
# Team Wiggins

El Team Wiggins (codi UCI: WGN) és un equip ciclista britànic de categoria continental. Creat el 2015 per iniciativa del campió olímpic i del Tour de França Bradley Wiggins. Competeix principalment als circuits continentals de ciclisme.

## Principals victòries
### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Composició de l'equip

2015 :
2016 :
2017 :

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2015 | 50è | Owain Doull (343è) |
UCI Àsia Tour
| Temporada | Classificació per equips | Millor ciclista en la classificació individual |
| 2016 | 47è | Jonathan Dibben (164è) |
UCI Europa Tour
| Temporada | Classificació per equips | Millor ciclista en la classificació individual |
| 2015 | 52è | Owain Doull (61è) |
| 2016 | 38è | Jonathan Dibben (281è) |
| 2017 | 70è | James Knox (399è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Telmatoscopus campanellus

Telmatoscopus campanellus és una espècie d'insecte dípter pertanyent a la família dels psicòdids.

## Descripció

* Mascle: sutura interocular en forma de "V" invertida; front amb una àrea trapezoïdal pilosa i una projecció estreta i irregular que s'estén fins a la sutura interocular; palps amb el primer segment la meitat de llarg que el segon; tòrax sense patagi; ales amb les membranes clares, agudes apicalment i de 2,05-2,07 mm de longitud i 0,85-0,87 d'amplada; edeagus en forma de raqueta i amb la base curta.
* La femella no ha estat encara descrita.
* La nervadura alar, les ampliacions nodulars de les venes i els òrgans genitals del mascle distingeixen aquesta espècie de les altres del mateix gènere a les illes Filipines.

## Distribució geogràfica

Es troba a les illes Filipines: Negros.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902. Arxivat 2016-03-03 a Wayback Machine.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Telmatoscopus carpathicus

Telmatoscopus carpathicus és una espècie d'insecte dípter pertanyent a la família dels psicòdids que es troba a Europa: Eslovàquia.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
* 1 2 Catalogue of Life (anglès)
* ↑ uBio (anglès)
* ↑ Taxa described by Czech and Slovak Authors (anglès)
* ↑ Jan Jezek, 2006. Psychodidae (Diptera) of the Jeseníky Protected Landscape Area and its environs with descriptions of two new Berdeniella species from the Czech Republic. Acta Entomologica Musei Nationalis Pragae. Vol. 46, pp. 151-192. ISSN 0374-1036.
* ↑ Diptera of CZ and SK (anglès)
* ↑ Global Species Arxivat 2016-03-03 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-04 a Wayback Machine. (anglès)

## Enllaços externs

* ION (anglès)
# Terra d'Abbaya

La terra d'Abbaya fou una regió de l'Imperi Hitita, de situació desconeguda, on el rei Hattusilis I va derrotar a una força militar de diversos carros de combat. Probablement tenia una ciutat anomenada Abbaya.

## Referències

* ↑ «Annals of Hattusilis 1». [Consulta: 9 agost 2018].
# Tanc volador

Els tancs voladors foren un invent que combinava els tancs amb els aeroplans.

## Invenció

Els tancs voladors foren inventats per J. Walter Christie prop de la dècada de 1930. El model de l'inventor podien volar a una velocitat de 70 milles per hora (112,6 km/h).

## Desenvolupament britànic

En 1941, Leslie Everett Baynes va dissenyar un planador de 100 peus d'envergadura 100 que podria transportar un tanc, i es va produir una unitat experimental a escala reduïda, el Baynes Bat que es va posar a prova satisfactòriament, però el projecte va ser abandonat en favor del treball en planadors que podrien portar els vehicles en el seu interior.

## Desenvolupament soviètic

Els soviètics van desenvolupar el vehicle rus Antónov A-40 Krylya Tanka, dissenyat per Oleg Antónov que pesava 6 tones, tenia ales desmuntables biplanes de fusta, dues cues bessones de fusta i una de suport també de fusta, amb el propòsit de transportar tancs T-60, però eren massa pesants per mantenir la velocitat de planejament, i amb l'avanç alemany, les fàbriques es van traslladar a l'est, i la prioritat va canviar per desenvolupar avions de combat.

## Desenvolupament japonès

L'exèrcit imperial japonès va desenvolupar en 1943 el model experimental n.3 de tanc lleuger So-Ra o Ku-Ro amb ales desmuntables, però també podria ser transportat pels planadors pesants com el Kokusai Ku-7 i el Kokusai Ku-7, que podien ser remolcats per avions com el bombarder pesant Mitsubishi Ki-67, però el projecte es va desestimar. La Universitat imperial de Tokio va desenvolupar un altre projecte però només es va usar la part del planador, que es va convertir en el Maeda Ku-6.

## Referències

* ↑ Holt, Lew. “Flying Tanks that Shed Their Wings Arxivat 2011-09-20 a Wayback Machine.” in Modern Mechanics and Inventions, July 1932.
* 1 2 3 Lynch, Tim. Silent Skies: Gliders at War 1939-1945 (en anglès). Pen and Sword, 2008, p. 145. ISBN 1844157369.
* ↑ Maynard, Christopher. Máquinas de Guerra. Madrid: S M, 1979, p. 28. ISBN 84-348-0722-X.
* ↑ Mrazek, James E. Airborne Combat (en anglès). Stackpole Books, 2014. ISBN 0811744663.
# Taxi: A tota velocitat

Taxi: A tota velocitat (títol original: Taxi 3) és una pel·lícula francesa de comèdia del 2003 dirigida per Gérard Krawczyk. És la continuació de Taxi 2 de l'any 2000 i precedeix Taxi 4 del 2007. Ha estat doblada al català

## Argument

La policia marsellesa està immersa en la persecució d'una banda de lladres anomenada "la banda de Pare Noel". Després de mesos sense avançar en el cas, el policia Emilien (Frédéric Diefenthal) s'hi obsessiona completament; cosa que interfereix notablement la seva relació amb Petra (Emma Wiklund), fins al punt de ni tan sols adonar-se de l'embaràs de 8 mesos d'aquesta. Mentrestant, una periodista d'una revista internacional (Bai Ling) convenç al comissari Gilbert (Bernard Farcy) per acompanyar-lo uns dies, amb la finalitat de documentar-se per realitzar un reportatge sobre la policia francesa. Aclaparat per aquesta i pressionat per la proximitat del Nadal, a més de la cobertura del cas per part de la premsa, el comissari decideix que és una qüestió primordial que la banda sigui arrestada abans que acabin aquestes dates.
Un matí, després de passar la nit en el taxi del seu amic Daniel (Samy Naceri) parlant tots dos de la seva futura paternitat, Emilien observa a un home disfressat de Pare Noel amb aspecte sospitós i demana a Daniel que el segueixi. Resulta que la intuïció del policia és encertada, i el sospitós els porta directament a la banda que tant busquen; no obstant això, Emilien és capturat i Daniel es veurà obligat a buscar ajuda i involucrar-se en el cas per rescatar-lo i ajudar-lo a acabar amb els lladres.

## Repartiment

* Samy Naceri: Daniel Morales
* Frédéric Diefenthal: Émilien Coutant-Kerbalec
* Marion Cotillard: Lilly Bertineau
* Bernard Farcy: el superintendent Gibert
* Edouard Montoute: Alain
* Emma Wiklund: Petra
* Bai Ling: Qiu
* Jean-Christophe Bouvet: el General Edmond Bertineau
* Patrice Abbou: Rachid
* Claude Sese: Planton
* David Gabison: el Ministre

### Cameos

* Sylvester Stallone fa un cameo al principi de la pel·lícula com un passatger del taxi que no parla francès

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Taxi: A tota velocitat». [Consulta: 28 octubre 2018].
* ↑ «Taxi 3» (en anglès). [Consulta: 28 octubre 2018].
# Taxativitat

La taxativitat de la llei penal és fruit del concepte lex certa de von Feuerbach.
Segons aquest principi, les lleis penals han de determinar de forma suficient la conducta punible i les penes associades a ella. Es pot considerar un mandat de determinació al legislador, reconegut implícitament a l'article 4.1 del Codi Penal. Té com a fonament l'aplicació calculable i igualitària de la llei a tots els subjectes.

## Atacs al principi de taxativitat

Es poden considerar atacs al principi de taxativitat:
* Tipus penals imprecisos quan al comportament prohibit.
* L'ús de conceptes indeterminats o vagues i conceptes que depenguin de la ideologia de l'aplicador.
* Termes dogmàtics només accessibles a l'expert jurídic.

## Constitucionalitat

El Tribunal Constitucional espanyol sempre ha sigut molt permissiu; ja a la STC 151/1997 afirma la compatibilitat amb el principi de legalitat de les clàusules normatives obertes o necessitades de complementació judicial. Requisits que estableix:
* Que la concreció judicial d'aquestes clàusules sigui factible en virtut de criteris lògics, tècnics o d'experiència; l'aplicador de la norma ha de seguir pautes objectives i no discrecionals.
* Que les clàusules obertes siguin constitucionalment admissibles i el legislador les pugui establir quan des de la perspectiva constitucional existeixi una forta necessitat de tutela i sigui impossible atorgar-la adequadament amb termes més precisos.
* Que es compleixi l'exigència de motivació.

## Jurisprudència relacionada

* STC 151/1997
* STC 136/1999
* STC 48/2003 de 12 de març
# Tanzila Khan

Tanzila Khan (Sialkot, 1986) és una activista pakistanesa pels drets de les persones discapacitades, autora, oradora motivacional i fundadora de Girlythings, una aplicació mòbil que proporciona compreses a dones amb discapacitat. Khan se centra en la sensibilització i l’accés a la salut reproductiva i l'educació, especialment per a les persones amb discapacitat. Ha escrit diversos llibres sobre el tema, a més de fer discursos públics i seminaris. També treballa per desestigmatitzar les persones discapacitades al Pakistan.
Khan va néixer amb una discapacitat funcional que l'ha fet créixer en una cadira de rodes. Durant la seva joventut, va dirigir una producció de La Família Addams Rendezvous. Posteriorment, va treballar per a un campament juvenil per a canvis mundials i per a una Cimera sobre Activisme Juvenil, dissenyant diversos tallers. Posteriorment, tornaria a visitar el teatre "Teatre del tabú", un mòdul de formació sobre salut i drets sexuals i reproductius i qüestions relacionades.
Khan va publicar el seu primer llibre amb només 16 anys, utilitzant els ingressos per finançar projectes comunitaris a la seva àrea. Ha escrit les següents obres:
* Una història de Mèxic
* La situació perfecta: Dolços setze
A causa del tabú menstrual endèmic, l'accés a productes d'higiene femenina no és fiable al Pakistan. Khan va crear l'empresa de compreses Girly Things PK per posar a disposició de totes les dones del Pakistan, lliurant-ne a les dones a casa i en situació urgent, a mode de banc d'aliments. Els kits inclouen "roba interior d'un sol ús, tres compreses i un lleva-taques". Khan explica una experiència personal mentre feia encàrrecs: les botigues no eren accessibles per a usuaris de cadires de rodes com ella mentre li baixava la regla. La companyia també té com a objectiu expandir-se fins a oferir anticonceptius i altres productes que les dones podrien trobar incòmodes de comprar a les botigues, incloses les fundes de seients del vàter i les cremes depilatòries.

## Reconeixements

Khan ha guanyat els següents premis pel seu activisme:
* Young Connector of the Future (Institut Suec)
* Líder jove (Women Delivery)
* Premi Khadija tul Kubra (premi nacional)
* Campió juvenil a Rise Up (Fundació Packard)
* Six-two 35 Under 35 Changemaker del 2018

## Referències

* 1 2 3 «Tanzila Khan Is On A Mission To Inspire Young People With Disabilities» (en anglès britànic), 24-04-2018. Arxivat de l'original el 2021-03-13. [Consulta: 13 març 2021].
* ↑ «Tanzila Khan» (en anglès americà). [Consulta: 16 març 2021].
* ↑ «Tanzila Khan | WSA» (en anglès). [Consulta: 16 març 2021].
* ↑ Ashraf, Sonia. «'Girly Things' is an app that wants to make menstrual products accessible to every woman» (en anglès), 06-05-2019. [Consulta: 16 març 2021].
* ↑ S, Dhwani. «In Conversation With Tanzila Khan: Author, Disability Rights Activist, And The Founder Of Girlythings» (en anglès britànic), 21-04-2019. [Consulta: 16 març 2021].
* ↑ «Tanzila Khan Is On A Mission To Inspire Young People With Disabilities» (en anglès britànic). six-two by Contiki, 24-04-2018. Arxivat de l'original el 2021-03-13. [Consulta: 13 març 2021].
# Tanzim

Tanzim (àrab: التنظيم, at-Tanẓīm) és una facció armada del moviment palestí Fatah. Tanzim té vincles amb les Brigades dels Màrtirs d'Al-Aqsa, un grup armat palestí que opera a Gaza i Cisjordània.

## Origen

Tanzim va ser format el 1983 per Marwan Barghuti, un militant de Fatah durant la Primera Intifada. Barghuti, un polític proper a Iàssir Arafat, va voler crear una força armada per a la nova Autoritat Nacional Palestina al marge de la Policia Civil Palestina. Barghuti va reclutar a molts veterans i a diversos militants de la Primera intifada, i van formar el grup Tanzim el 1995 mentre s'estenia el poder de l'Autoritat Nacional Palestina a ciutats de Cisjordània com Ramal·lah, Nablus, i Jericó.
Per Barghuti, una de les raons per fundar el grup Tanzim, era l'amenaça de que les milícies del grup Hamàs controlessin els carrers, mentre que Fatah estaria limitat a les oficines de l'Autoritat Nacional Palestina. Durant els anys 90, el grup Tanzim va esdevenir un moviment de masses, amb un exèrcit de joves, que declaraven la seva intenció de sacrificar-se ells mateixos per Palestina i amb Iàssir Arafat com a líder.
Molts dels militants de Tanzim, són veterans procedents de la Primera Intifada o de grups armats palestins en l'exili o en el Líban i en altres països. Com a oposició a Tanzim va aparèixer una facció de la Policia Civil Palestina, el Servei de Seguretat Preventiu, sota el comandament de Muhammad Dahlan.
El grup Tanzim, s'autodefineix com un grup armat de defensa, tanmateix, és considerat una organització terrorista per l'Estat sionista d'Israel i els Estats Units d'Amèrica.

## Grups rivals

El grup Tanzim, té com a grups rivals en els carrers palestins, als grups següents:
* Les Brigades Izz ad-Din al-Qassam (són el braç armat de Hamàs).
* Les Brigades Al-Quds (són el braç armat del grup Gihad Islàmic palestí).
* Els Comitès de Resistencia Popular.
* Altres grups i faccions rivals d'Al-Fatah, que s'oposen a la direcció de Barghuti. Barghuti té problemes personals amb Muhammad Dahlan, l'excap de seguretat de l'Autoritat Nacional Palestina en la Franja de Gaza i amb Jibril Rayoub, un exoficial amb un comandament similar a Ramal·lah.

## Referències

* ↑ «Israel 1991 to present: Tanzim». Arxivat de l'original el 2016-03-24. [Consulta: 5 juliol 2017].
# Temporada 1996-97 del València CF

El València CF no va fer un paper la temporada 1996-97, quedant en desena posició en lliga, sent eliminat de la Copa de la UEFA en quarts de final i de la Copa del Rei en huitens. La temporada va estar marcada pel fitxatge de Romário com a estrela de l'equip, i dels enfrontaments d'este amb l'entrenador Luís Aragonés, que va dimitir en novembre, sent substituït per Jorge Valdano. Tanmateix, el jugador brasiler ja havia abandonat el club en octubre, havent demanat la cessió al Flamengo.

## Referències

* ↑ «Míreme a los ojitos» La célebre frase de Aragonés a Romario en un entrenamiento del Valencia CF en la temporada 96-97 perdura en la memoria blanquinegra - notícia a Las Provincias de l'1 de febrer de 2014 (castellà)
* 1 2 1996/1997 - Los problemas con Romario Arxivat 2015-04-02 a Wayback Machine. història del València CF a Ciberche
# Tatres orientals

Els Tatres orientals són una part del massís dels Tatras que inclou l'Alt Tatra i els Tatra Belianske. Aquests dos massissos estan separats per la vall de Kôprová dolina. El seu punt culminant es el Gerlachovský štít (2654 m).
# Tatranská Javorina

Tatranská Javorina és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1320.